Khawzawlah Stop Diarrhoea Campaign 2024 chungchangah meeting DC-in a ko,"1494/2024-2025 Khawzawl, dated the 8th August, 2024: Vawiin chhun dar 1:00 pm khan Khawzawl Deputy Commissioner, Pu K. Vanlalthiana chuan DC Office-ah District Water and Sanitation Mission (DWSM) meeting a ko a, Stop Diarrhoea Campaign 2024 July ni 1 atanga August ni 31 chhunga kalpui tur chungchang sawi ho a ni. He hunah hian campaign chhunga hmun hrang hranga hma lak tawh te, school leh anganwadi a activity neih dan tur te leh social media a thehdarh dan tur te an sawi ho a, department hrang hrang mawhphurhna an rel bawk. DC Pu K. Vanlalthiana chuan meeting tluang taka a kal theih avangin lawmthu a sawi a, taima taka thawk ho zel turin member te a sawm bawk. Stop Diarrhoea Campaign 2024 hi India ram pum huapin June ni 24, 2024 khan tan a ni a, kawthalo avanga naupang thi an awm loh nana hmalakna a ni. State level-ah July ni 5 khan hawn a ni a, Khawzawl district-ah hian Water Quality Testing leh Awareness campaign kalpui mek a ni. Heng bakah hian kawthalo laka inven him dan te, inthiarna hmun tihfai te leh naupang hnena faina leh thianghlimna zirtir te kalpui a ni ang. Attachment Loading attachment...",Dated: 8 th Aug 24 3:27 PM,https://dipr.mizoram.gov.in/post/khawzawlah-stop-diarrhoea-campaign-2024-chungchangah-meeting-dc-in-a-ko